पेंटकाॅलर में कुल 5 सहसंस्थापक हैं। हम सभी इंजीनियरिंग में स्तानक हैं जिनमें से 3 त्रिची के एनआईटी से ओर 2 वीएनआईटी नागपुर से पढ़े हैं। हममें में चार स्नातक की शिक्षा पूरी करने के बाद मुंबई में एक ही कंपनी में नौकरी कर रहे थे जब काॅरपोरेट जीवन के एक बंधे-बंधाए लाइफ स्टाइल ने हमें स्वयं का कुछ करने के लिये प्रेरित किया। जब हमने अपने इस विचार को एक ओर मित्र के साथ साझा किया तो वह भी हमारे साथ पांचवे सहसंस्थापक के रूप में जुड़ गया। फलहाल हमारी टीम में एक रचनात्मक प्रमुख, एक फ्रंट एंड इंजीनियर और कुछ प्रशिक्षु शामिल हैं।